Uz 19.03.2025.

SIA “Automation Engineering”

(nosūtīts Elektronisko iepirkumu sistēmā)

*Par iepirkuma procedūras* *“Būvniecības ieceres “22. un 30. vilces apakšstacijas izbūve” projektēšana un autoruzraudzība” identifikācijas Nr. RS/2025/15*

*nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums:***

*Ar šo lūdzam piedāvājuma sagatavošanas vajadzībām (darbu apjomu novērtējumam) sniegt Pasūtītāja rīcībā esošo informāciju:  
• par zemes vienībā ar kadastra Nr. 01000800023001 (Kooperatīva ielā 18B, Rīgā) esošās apakšstacijas būvi (būves plānu, inventarizācijas lietu) un jaunas apakšstacijas būvniecībai paredzēto zemes vienību (zemes vienības plānu).  
• Par zemes vienībā ar kadastra Nr. 01000762000001 (Kurpnieku ielā 2, Rīgā) esošās apakšstacijas būvi (būves plānu, inventarizācijas lietu) un jaunas apakšstacijas būvniecībai paredzēto zemes vienību (zemes vienības plānu).*

**Atbilde:** publicējam Pasūtītāja rīcībā esošo informāciju atbilstoši šīs atbildes pielikumam.

***2.jautājums:***

*Ņemot vērā nepieciešamību rūpīgi iepazīties ar pieejamo informāciju un materiāliem, kas ir būtiski šī iepirkuma tehniskās specifikācijas un prasību izpratnei, kā arī lai nodrošinātu kvalitatīva, tehniski atbilstoša un finansiāli konkurētspējīga piedāvājuma sagatavošanu, mēs lūdzam apsvērt iespēju pagarināt piedāvājumu iesniegšanas termiņu līdz 8.04.2025.*

**Atbilde:** informējam, ka nolikumā ir veikti grozījumi un piedāvājumu iesniegšanas termiņš ir pagarināts līdz 2025. gada 27. martam. Lūdzam sekot informācijai tīmekļvietnēs [www.rigassatiksme.lv](http://www.rigassatiksme.lv) un [www.eis.gov.lv](http://www.eis.gov.lv).

Iepirkumu komisijas priekšsēdētāja I.Novika

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU